《送秀才归南海》
宋代·林昉

归路番禺远，蛮乡岛屿经。
天黄春有瘴，海黑夜无星。
北帖船中看，南歌枕上听。
遥知到家日，蜩响荔枝青。

作者简介：林昉，字景初，号石田，粤（今广东）人。曾为释英《句云集》作序。宋亡不仕。与汪元量有交（《湖山类稿》卷一《客感和林石田》、卷四《答林石田见访有诗相劳》）。有《石田别稿》，已佚。今录诗十六首。